એક પોલીસ અધિકારીએ નામ નહીં છાપવાની શરતે કહ્યું હતું કે ગોડાદરીની જે ઘટના બની તે પહેલા સુરત પોલીસની એક ટીમ એક મિસીંગ યુવતીના કેસમાં ઉત્તર પ્રદેશ ગઇ હતી. જે ટીમને તાત્કાલિક બિહાર રવાના કરવામાં આવી હતી. તે પછી બીજી એક ટીમને બિહરા મોકલવામાં આવી હતી.અનિલની કોલ ડીટેલને આધારે તેના મિત્ર વિનોદ યાદવ પાસેથી માહિતી મળી હતી કે અનિલ તેના (વિનોદના)ના ઘરે છુપાયો છે. બિહાર પોલીસની મદદથી સુરત પોલીસ મનિયા ગામ પહોંચી તો ગામના લોકોએ પોલીસને ઘેરી લઇને મોટી બબાલ ઉભી કરી હતી.પોલીસ માંડ માંડ છટકીને મનિયા ગામથી નિકળી શકી હતી. એ ચક્કરમાં પોલીસ અનિલનો મોબાઇલ કબ્જે ન કરી શકી.સંભવત સોમવારે સાંજે અનિલને સુરત કોર્ટમાં રજૂ કરાશે.